
    Parlamentul Romaniei adopta prezenta lege. 
   Art. I. - Legea pomiculturii nr. 348/2003, publicata in Monitorul Oficial al Romaniei, Partea I, nr. 541 din 28 iulie 2003, se modifica si se completeaza dupa cum urmeaza: 
   1. Articolul 1 va avea urmatorul cuprins: 
    "Art. 1. - Prezenta lege reglementeaza cadrul de dezvoltare a pomiculturii, infiintarea si exploatarea plantatiilor pomicole, producerea si valorificarea fructelor, pe baza fundamentarii stiintifice si extensiei progresului tehnic, in conditiile organizarii comune de piata in sectorul fructelor." 
   2. Alineatul (1) al articolului 2 va avea urmatorul cuprins: 
    "Art. 2. - (1) Organul de specialitate al administratiei publice centrale in domeniu care elaboreaza strategia de dezvoltare a pomiculturii este Ministerul Agriculturii, Padurilor si Dezvoltarii Rurale." 
   3. La articolul 2, dupa litera a), a alineatului (2) se introduce o noua litera, litera a1), cu urmatorul cuprins: 
    "a1) introducerea in cultura a speciilor si soiurilor competitive pe plan european;". 
   4. La articolul 3, litera b) a alineatului 1 se abroga. 
   5. La articolul 3, litera c) a alineatului (1) va avea urmatorul cuprins: 
    "c) siguranta alimentara si valorificarea fructelor si produselor din fructe in conditii de calitate;". 
   6. Titlul capitolului II va avea urmatorul cuprins: 
"CAPITOLUL II
Patrimoniul pomicol" 
   7. La capitolul II, titlurile sectiunilor 1 si a 2-a se abroga. 
   8. Articolul 4 va avea urmatorul cuprins: 
    "Art. 4. - (1) Patrimoniul pomicol se compune din urmatoarele grupe: pomi si arbusti fructiferi, indiferent de sistemul de cultura, capsunarii, pepiniere pomicole, inclusiv terenurile pentru asolamente, terenurile in pregatire pentru plantare si terenurile din intravilan plantate cu pomi, arbusti fructiferi si capsuni. 
    (2) Pastrarea patrimoniului pomicol, mentinerea si ridicarea valorii biologice si a potentialului productiv al plantatiilor de pomi, arbusti fructiferi si capsuni si protejarea mediului inconjurator, a apei, solului si pastrarea ecosistemului si biodiversitatii revin cultivatorilor." 
   9. La articolul 5, partea introductiva a alineatului (2) va avea urmatorul cuprins: 
    "(2) Sistemul de cultura se defineste prin densitate, sortimente, tehnologii, performante tehnice si economice si se clasifica in urmatoarele grupe:". 
   10. Articolul 6 va avea urmatorul cuprins: 
    "Art. 6. - (1) Plantatiile de pomi fructiferi, arbusti fructiferi si capsuni se realizeaza cu precadere in zonele consacrate, pe terenuri cu conditii ecologice favorabile fiecarei specii, denumite areale pomicole. 
    (2) Arealele pomicole reprezinta zona geografica a culturii pomilor si arbustilor fructiferi, constituie o categorie distincta a fondului funciar si sunt prevazute in anexa nr. 2. 
    (3) Pomii si arbustii fructiferi situati in curti, gradini, pasuni, fanete, aliniamente si ale caror produse nu fac obiectul comercializarii pe piata fac parte din categoria pomi razleti si nu se evidentiaza in cadastrul pomicol. 
    (4) Evidenta pomilor razleti se tine separat, in scop statistic." 
   11. Articolul 7 se abroga. 
   12. Articolul 8 va avea urmatorul cuprins: 
    "Art. 8. - (1) Ministerul Agriculturii, Padurilor si Dezvoltarii Rurale si Ministerul Administratiei si Internelor organizeaza inventarierea patrimoniului pomicol o data la 5 ani. 
    (2) Procedurile pentru desfasurarea inventarierii si modelul formularelor pentru inventarierea plantatiilor pomicole se stabilesc prin ordin comun al ministrului agriculturii, padurilor si dezvoltarii rurale si al ministrului administratiei si internelor." 
   13. Articolul 9 va avea urmatorul cuprins: 
    "Art. 9. - Tehnologiile de infiintare si intretinere a plantatiilor pomicole, pe specii, se reactualizeaza si se elaboreaza de Institutul de Cercetare-Dezvoltare pentru Pomicultura Pitesti Maracineni si se distribuie prin Agentia Nationala de Consultanta Agricola, denumita in continuare ANCA." 
   14. Articolele 10, 11, 12, 13 si 14 se abroga. 
   15. Sectiunea a 3-a a capitolului II devine capitolul II1. 
   16. Articolul 15 va avea urmatorul cuprins: 
    "Art. 15. - (1) Infiintarea plantatiilor de pomi, arbusti fructiferi si capsuni se face in zone consacrate, alegerea speciilor si soiurilor este optiunea libera a oricarui proprietar sau detinator de teren, la recomandarea specialistilor autorizati in acest scop, conform prevederilor legale. 
    (2) Plantarea pomilor fructiferi din categoria pomi razleti in gradini si curti, precum si in terenurile din extravilan se face respectandu-se distantele fata de limita proprietatii vecinilor, astfel: 
    a) la 2 m de razor sau gard, pomi cu talie mica; 
    b) la cel putin 3 m de razor sau gard, pomi cu talie mare." 
   17. Articolul 16 va avea urmatorul cuprins: 
    "Art. 16. - Ministerul Agriculturii, Padurilor si Dezvoltarii Rurale si Institutul de Cercetare-Dezvoltare pentru Pomicultura, prin ANCA, fac recomandari periodice cu privire la soiurile speciilor pomicole performante, care asigura productii de calitate, competitive, solicitate de piata, pentru a fi introduse in cultura." 
   18. Articolul 17 va avea urmatorul cuprins: 
    "Art. 17. - Proprietarii si detinatorii legali de terenuri, care doresc sa infiinteze plantatii pomicole, beneficiaza de ajutoare financiare din partea statului in conformitate cu legislatia in vigoare." 
   19. Alineatele (1) si (2) ale articolului 19 vor avea urmatorul cuprins: 
    "Art. 19. - (1) Plantatiile de pomi cu suprafata mai mare de 0,5 ha si cele de arbusti fructiferi de peste 0,2 ha, situate in zone, bazine si centre consacrate, se infiinteaza in baza autorizatiei de plantare eliberate de directiile pentru agricultura si dezvoltare rurala judetene si, respectiv, a municipiului Bucuresti. 
    (2) Pentru plantatiile de pomi cu suprafata mai mare de 2 ha si pentru plantatiile de arbusti fructiferi cu suprafata mai mare de 0,5 ha autorizatia de plantare se elibereaza in baza unui proiect de infiintare a plantatiei pomicole elaborat de persoane autorizate si avizat de institutul de cercetare-dezvoltare pentru pomicultura sau de statiunea de cercetare-dezvoltare pomicola din zona." 
   20. Articolul 20 se abroga. 
   21. Alineatul (1) al articolului 21 va avea urmatorul cuprins: 
    "Art. 21. - (1) Defrisarea plantatiilor de pomi si arbusti fructiferi de interes comercial apartinand persoanelor fizice sau juridice se face numai in baza autorizatiei de defrisare eliberate de catre directiile pentru agricultura si dezvoltare rurala judetene si, respectiv, a municipiului Bucuresti, in conditiile prevazute de legislatia in vigoare, si are scop statistic." 
   22. La articolul 21, dupa alineatul (1) se introduc doua noi alineate, alineatele (11) si (12), cu urmatorul cuprins: 
    "(11) Conditiile minime pentru autorizarea defrisarii plantatiilor pomicole sunt: 
    a) plantatia prezinta goluri si pomi uscati in proportie de 60%; 
    b) plantatia se afla in declin si prezinta infectii provocate de micoze, bacterii, virusi, a caror combatere nu se justifica economic; 
    c) au durata normala de functionare expirata; 
    d) in cazurile cand se solicita defrisarea plantatiilor de nuc si de castan comestibil in masiv, cererea de defrisare va fi insotita de documente privind expertiza tehnica efectuata de un institut de cercetare-dezvoltare pentru agricultura sau de statiunea de cercetare-dezvoltare pomicola din zona; criteriile care stau la baza documentatiei in vederea autorizarii taierii exemplarelor de nuc si castan comestibil, precum si a defrisarii lor cand sunt in masiv se stabilesc conform prevederilor prezentei legi. 
    (12) Cererea pentru obtinerea autorizatiei de defrisare se depune la directiile pentru agricultura si dezvoltare rurala judetene, respectiv a municipiului Bucuresti, cu 3 luni inainte de executarea defrisarii." 
   23. Dupa articolul 21 se introduce un nou articol, articolul 211, cu urmatorul cuprins: 
    "Art. 211 - (1) Materialul lemnos rezultat din defrisarea plantatiilor pomicole si a nucilor este proprietatea fiecarui detinator legal al plantatiei si al pomilor razleti, care il poate comercializa sau utiliza in mod liber. 
    (2) In cazul comercializarii, materialul lemnos trebuie sa fie insotit de autorizatia de defrisare eliberata in conformitate cu prevederile prezentei legi, precum si de avizul de insotire a materialului lemnos." 
   24. Articolul 23 va avea urmatorul cuprins: 
    "Art. 23. - Cultura nucului din categoria pomi razleti este supusa si urmatoarelor prevederi speciale: 
    a) plantarea nucilor se face cu materialul saditor selectionat, provenit din pepiniere autorizate; terenurile supuse eroziunii se pot planta si cu biotipuri locale provenite de la pepiniere silvice; 
    b) taierea nucilor si castanilor comestibili din categoria pomi razleti, indiferent de proprietar, se face pe baza autorizatiei-model prevazute in anexa nr. 3; 
    c) cererea pentru taierea nucilor/castanilor comestibili din categoria pomi razleti solicitata de persoanele fizice sau juridice se depune cu cel putin o luna inaintea executarii taierii, iar aceasta se verifica si se aproba de specialistii directiilor pentru agricultura si dezvoltare rurala judetene, respectiv a municipiului Bucuresti; 
    d) criteriile care stau la baza documentatiei in vederea autorizarii taierii nucilor razleti/castanilor comestibili sunt: 
    1. pomii sunt imbatraniti si prezinta ramuri uscate in proportie de 60% din coroana; 
    2. pomii sunt amplasati intr-un perimetru unde urmeaza sa se construiasca obiective de interes national sau de interes al comunitatii locale; 
    3. pomii sunt amplasati pe aliniamentele drumurilor nationale si se pune in pericol siguranta circulatiei rutiere." 
   25. La articolul 24 se introduce un nou alineat, alineatul (2), cu urmatorul cuprins: 
    "(2) Nucii si castanii comestibili pentru care s-a obtinut autorizatia de defrisare se vor marca dupa sistemul practicat la marcarea speciilor forestiere." 
   26. Articolul 26 se abroga. 
   27. La articolul 27, litera a) a alineatului (3) va avea urmatorul cuprins: 
    "a) produsele oferite de catre producatori la centrul special de pregatire, ambalare, marcare, destinate vanzatorilor angro sau in detaliu;". 
   28. Articolul 29 va avea urmatorul cuprins: 
    "Art. 29. - (1) Analiza fructelor care fac obiectul vanzarii pe piata pentru consumul uman privind continutul de reziduuri de pesticide, contaminanti si alte substante este obligatorie si se efectueaza de laboratoarele acreditate, cel putin o data pe an sau la cererea beneficiarilor. 
    (2) Evidenta tratamentelor si a substantelor utilizate in plantatiile pomicole, destinate comercializarii fructelor, se tine de catre producatori si se supune controlului Inspectiei de stat pentru controlul tehnic in producerea si valorificarea legumelor si fructelor, organism autorizat prin lege in acest scop." 
   29. Articolul 30 va avea urmatorul cuprins: 
    "Art. 30. - (1) Fructele proaspete destinate consumului uman, care se comercializeaza de operatorii economici, vor fi insotite de documente fiscale in care se vor inscrie de catre emitent calitatea si conformitatea cu standardele de comercializare. 
    (2) Micii producatori, persoane fizice, care nu sunt organizati in forme asociative, pot comercializa fructe in pietele stradale sau traditionale din zona de productie si au obligatia de a expune la vanzare produsele in conditii de calitate si igiena pentru a asigura protectia si siguranta alimentara a consumatorului. 
    (3) Fructele care fac obiectul comercializarii la export pentru consum in stare proaspata vor fi insotite de un certificat de conformitate cu standardul de comercializare emis de organismul de control autorizat conform legii." 
   30. Articolul 31 va avea urmatorul cuprins: 
    "Art. 31. - (1) Prelucrarea fructelor in scop comercial poate fi facuta de catre operatori economici autorizati pentru aceasta activitate, cu mijloace proprii sau grupati in diferite forme de cooperare. 
    (2) Fructele destinate prelucrarii industriale circula insotite de documente fiscale de conformitate, emise de producator sau comerciant, dupa caz, pe care se va inscrie destinatie industriala, si trebuie sa prezinte conditii minime de calitate. 
    (3) Fructele comercializate la export pentru prelucrarea industriala vor fi insotite de un certificat de destinatie industriala emis de catre organismele de control autorizate conform legii. 
    (4) Modelul certificatului de conformitate cu standardele de calitate, precum si modelul certificatului de destinatie industriala sunt prevazute in normele metodologice de aplicare a prezentei legi." 
   31. Articolul 32 se abroga. 
   32. Articolul 33 va avea urmatorul cuprins: 
    "Art. 33. - (1) Dreptul de folosire de catre producatori a unor denumiri de origine geografica sau produs traditional pentru anumite loturi de fructe proaspete ori prelucrate se acorda prin certificat de atestare a originii geografice, in conditiile prevazute de legislatia in vigoare. 
    (2) Certificatul prevazut la alin. (1) se elibereaza de catre organele abilitate in acest scop, pe baza verificarilor facute de specialisti imputerniciti pentru controlul respectarii conditiilor impuse pentru producerea fructelor si prelucrarea acestora." 
   33. Articolele 34-40 si 43 se abroga. 
   34. Articolul 44 va avea urmatorul cuprins: 
    "Art. 44. - Defrisarea fara autorizatie a plantatiilor de pomi fructiferi, indiferent de forma de proprietate, cu o suprafata mai mare de 0,5 ha, sau a plantatiilor de arbusti fructiferi cu o suprafata mai mare de 0,2 ha, precum si a nucilor sau a castanilor comestibili, indiferent de sistemul de cultura, constituie contraventie si se pedepseste cu amenda de la 5.000 lei la 10.000 lei." 
   35. Articolul 45 se abroga. 
   36. Articolul 46 va avea urmatorul cuprins: 
    "Art. 46. - Constituie contraventie si se sanctioneaza cu amenda de la 1.000 lei la 5.000 lei urmatoarele fapte: 
    a) infiintarea plantatiilor cu suprafete mai mari de 0,5 ha de pomi fructiferi si a suprafetelor mai mari de 0,2 ha de arbusti fructiferi de fiecare operator economic sau de familie ori extinderea peste aceasta limita a celor existente, fara autorizatie de plantare, cu nerespectarea dispozitiilor art. 19; 
    b) nerespectarea prevederilor art. 27 privind obligativitatea consemnarii in documentele de comercializare a calitatii produsului destinat consumului in stare proaspata sau a celor destinate prelucrarii industriale; 
    c) nerespectarea prevederilor art. 29 alin. (1) privind analiza continutului de reziduuri, contaminanti si alte substante, precum si a celor privind evidenta tratamentelor si a substantelor utilizate; 
    d) nerespectarea prevederilor art. 33 privind folosirea neautorizata a denumirii de origine geografica sau de produs traditional." 
   37. Dupa articolul 46 se introduce un nou articol, articolul 461, cu urmatorul cuprins: 
    "Art. 461. - Constituie contraventie si se sanctioneaza cu amenda de la 1.500 lei la 3.500 lei obstructionarea inspectorilor ISCTPVLF in exercitarea atributiilor lor privind controlul respectarii reglementarilor in vigoare de catre importatorii, exportatorii, comerciantii, producatorii, depozitele si responsabilii centrelor de expediere sau de oricare alta persoana implicata in producerea sau comercializarea fructelor." 
   38. Articolul 47 se abroga. 
   39. Articolul 48 va avea urmatorul cuprins: 
    "Art. 48. - Constatarea contraventiilor si aplicarea sanctiunilor prevazute in prezenta lege se fac prin proces-verbal incheiat de organele de control abilitate din cadrul Ministerului Agriculturii, Padurilor si Dezvoltarii Rurale, Ministerului Finantelor Publice si Ministerului Administratiei si Internelor, potrivit atributiilor ce le revin conform legii." 
   40. Articolul 52 va avea urmatorul cuprins: 
    "Art. 52. - Anexele nr. 1-3 fac parte integranta din prezenta lege." 
   41. Anexele nr. 3a) si 3b) devin anexa nr. 3, cu urmatorul cuprins: 
    
	                                                                                            "ANEXA Nr. 3

                                    AUTORIZATIE DE TAIERE/DEFRISARE
                                               - model -

┌────────────────────────────────────────────────┬─────────────────────────────────────────────────────┐
│       MINISTERUL AGRICULTURII, PADURILOR       │         MINISTERUL AGRICULTURII, PADURILOR          │
│             SI DEZVOLTARII RURALE              │                SI DEZVOLTARII RURALE                │
│DIRECTIA PENTRU AGRICULTURA SI DEZVOLTARE RURALA│  DIRECTIA PENTRU AGRICULTURA SI DEZVOLTARE RURALA   │
│................................................│.................................................... │
├────────────────────────────────────────────────┼──────────────────────────────────────────────────── │
│AUTORIZATIE Nr. ................./..............│AUTORIZATIE Nr. ............../..................... │
│                                                │                                                     │
│   Operatorul economic/persoana fizica ........,│  In conformitate cu prevederile Legii pomiculturii  │
│cu sediul/domiciliul in comuna/orasul ..........│nr. ...............                                  │
│judetul .......................................,│  Se autorizeaza operatorul economic/persoana fizica │
│solicita taierea/defrisarea a ..................│........... cu sediul/domiciliul in comuna/orasul ...│
│ha/bucati nuci/castani comestibili.             │judetul ....... pentru taierea/defrisarea a .........│
│                                                │ha/bucati nuci/castani comestibili din locurile      │
│                                                │urmatoare: ....................................... . │
│                                                │   Solicitantul a plantat nuci/castani comestibili   │
│                                                │.................... ha/bucati in zona ........... . │
│                                                │                                                     │
│               Director executiv,               │                 Director executiv,                  │
│  ............................................  │    ............................................     │
│               (nume si prenume)                │                 (nume si prenume)                   │
│             Semnatura si stampila              │               Semnatura si stampila                 │
│                                                │                                                     │
│                                                │                                                     │
│Data eliberarii ................................│Data eliberarii ..................................." │
│NB: Autorizatia se tipareste pe o singura fata  │                                                     │
│in registru de 100 file si se completeaza       │                                                     │
│intr-un singur exemplar.                        │                                                     │
└────────────────────────────────────────────────┴─────────────────────────────────────────────────────┘
 


   Art. II. - Normele metodologice de aplicare a prezentei legi se aproba prin ordin al ministrului agriculturii, padurilor si dezvoltarii rurale, in termen de 90 de zile de la publicarea acesteia in Monitorul Oficial al Romaniei, Partea I. 
    Aceasta lege a fost adoptata de Parlamentul Romaniei, cu respectarea prevederilor art. 75 si ale art. 76 alin. (2) din Constitutia Romaniei, republicata. 
    
	p. PRESEDINTELE CAMEREI DEPUTATILOR,                      PRESEDINTELE SENATULUI
           VALER DORNEANU                                    NICOLAE VACAROIU

